CELEX: 62013TN0308
Language: bg
Date: 2013-06-07 00:00:00
Title: Дело T-308/13: Жалба, подадена на 7 юни 2013 г. — Repsol/СХВП — Argiles (ELECTROLINERA)

3.8.2013   
            
            
               BG
            
            
               Официален вестник на Европейския съюз
            
            
               C 226/22
            
         Жалба, подадена на 7 юни 2013 г. — Repsol/СХВП — Argiles (ELECTROLINERA)
   (Дело T-308/13)
   (2013/C 226/30)
   Език на жалбата: испански
   
      Страни
   
   
      Жалбоподател: Repsol, SA (Мадрид, Испания) (представители: J. Devaureix и L. Montoya Terán, abogados)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Josep María Adell Argiles (Мадрид, Испания)
   
      Искания
   
   Жалбоподателят иска от Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 7 март 2013 г. по преписка R 1565/2012-1 и в резултат на това да допусне регистрацията на марка на Общността № 9 548 884„ELECTROLINERA“ за стоки от класове 4, 37 и 39, за които е отказана регистрация с обжалваното решение,
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: словна марка „ELECTROLINERA“ за стоки и услуги от класове 4, 35, 37 и 39 — заявка за регистрация на марка на Общността № 9 548 884.
   
      Притежател на марката или знака, на която/който е направено позоваване в подкрепа на възражението: Josep María Adell Argiles.
   
      Марка или знак, на която/който е направено позоваване в подкрепа на възражението: национална словна марка „ELECTROLINERA“ за стоки от класове 6, 9 и 12.
   
      Решение на отдела по споровете: частично отхвърля възражението.
   
      Решение на апелативния състав: частично уважава жалбата, частична отмяна на решението на отдела по споровете и, в резултат на това, отхвърля в по-широка степен на заявката за регистрация на марка на Общността.
   
      Изложени правни основания: нарушение на член 8, параграф 1, буква б) от Регламент № 207/2009.